Kona nokkur átti við ofeldisvandamál að stríða og var nokkrum tugum kílóa of þung . Hún hafði árum saman leitað til heimilislæknisins til að þiggja ráðleggingar og stuðning í fjölmörgum átökum hennar til að megrast . Þegar hún hafði prófað Slimfast megrunardrykkinn í einn mánuð án þess að léttast mætti hún á stofuna til að láta lækninn vita að meðferðin sú dygði ekki frekar en annað sem hann hefði stungið upp á . " Má ég spyrja hvernig þú hefur notað drykkinn " ? spurði læknirinn . " Eitt fullt glas þrisvar á dag - eftir hverja máltíð , " svaraði konan . Eldri kona með langa sögu um geðræn vandamál þurfti að leggjast inn á sjúkrahús . Þegar deildarlæknirinn ræddi við hana skömmu eftir komu greindi hún frá því að hún sæi " litlar manneskjur " allt í kringum sig . Enginn annar á deildinni sá það sama og sú gamla . Konan sagði að manneskjurnar töluðu við sig allan tímann og gæfu henni ráð . Þegar læknirinn spurði hvort hún vildi taka lyf til að hafa hemil á ofskynjun sinni sagði konan : " Nei takk , ljúfurinn , þessir litlu vinir mínir gefa mér alltaf svo góð ráð . " Stóra systir mælti með kvensjúkdómalækni sínum við litlu systur . Sú síðarnefnda pantaði tíma og mætti á stofuna . Í miðri skoðun sagði læknirinn . " Það er ekki erfitt að geta sér þess til að þið tvær eruð systur . " Litlu systur var vægast sagt mjög brugðið og henni fannst hjartað hætta að slá þar til hún heyrði lækninn bæta við : " Þið hafið alveg sama málróminn . " Hópur heimilislækna á miðjum aldri og í góðum holdum hittist á læknaráðstefnu í útlöndum . Fyrir utan það að hlusta á einstaklega gefandi fyrirlestra nutu kollegarnir félagslegrar samveru í ríkum mæli . Ekkert vantaði upp á það besta í mat og drykk nokkur kvöld í röð . Þegar staðið var upp frá borðum eitt kvöld undir lok ráðstefnunnar laumaði Magnús út úr sér : " Þetta er ferð upp á eitt gat í beltinu . " Lítil frænka Birgis læknis fjögurra ára gömul fór í sund með móður sinni . Í sturtuklefanum varð henni starsýnt á mjög feita konu sem var að gera sig klára til að fara ofan í . Þegar út í laug var komið horfði sú stutta stíft á konuna og spurði : " Borðaðir þú allan matinn þinn " ?